Պատասխան - Այս տարվա ընթացքում ստեղծված աշխատատեղերի ամփոփ տվյալը կներկայացվի տարեվերջին: Նոյեմբերի վերջին կհաշվարկենք: Մի բան կարող եմ միանշանակ ասել, որ Նախագահի հայտարարությունը բավական լուրջ իմպուլս է իշխանական բոլոր կառույցների, հատկապես գործադիրի համար, եւ աշխատատեղերի ստեղծման հարցն այսօր գերակայություն է մեր տնտեսական քաղաքականության մեջ: Ես նաեւ զգում եմ, որ մեր մարզպետարանները, մարզպետները, նախարարները, նախարարությունների աշխատակազմերը շատ ավելի ակտիվ են զբաղվում այդ հարցով: Այդ իմպուլսը, այս ազդակը պետք էր եւ համոզված եմ, որ մենք նոյեմբերի վերջին-դեկտեմբերի սկզբին իսկապես զեկուցելու բան ունենանալու ենք: Չեմ ցանկանում հիմա խոսել թվերի մասին, հաշվարկն արվում է եւ կներկայացվի: Այդ թվերն էապես տարբերվելու են նախկին ցուցանիշներից: